Valoro molt positivament aquesta segona estada (1 setmana sencera) a casa del Joan i la Lorena. Son una parella molt maca, acollidora, discreta, peró sempre disponible per a compartir alguns moments, ajudar, fer suggeriments turístics, vetllar pel benestar dels visitants...

L'habitació és confortable, amb un ventilador per a l'estiu (els amfitrions van tenir el detall de canviar els llençols a mitja estada) ; i la cuina ben equipada per a preparar qualsevol àpat.
El quart de bany és petit, peró la dutxa molt funcional.

Terraceta arreglada amb moltes plantes i un petit banc (ideal per fer un esmorzar a fora).

Els peixos i ocells al saló us alegraren durant el dia, peró no fan cap soroll a la nit (caputxeta posada a la gàbia).

La situació dins de Girona mateix és molt bona per a aparcar si veniu en cotxe (és fàcil trobar places sense pagar aparcament), a 5 minuts de l'estació de tren i autobusos pels que viatgen en transports publics.

El centre de Girona (ciutat vella, muralles, museus...) i el Parc de la Devesa es troben a 15 minuts caminant.
En menys d'una hora en cotxe es pot accedir a molts indrets, des de la Costa Brava fins la Garrotxa, del Montseny a l'Empordà.

Recomano aquest allotjament si veniu a Girona (ciutat o provincia), perquè és fàcil sentir-s'hi bé i gaudir.